**Nr. 39606 din 27.09.2024**

**REFERAT DE APROBARE**

**la Proiectul de hotărâre privind aprobarea**

**PLANULUI DE MENȚINERE A CALITĂȚII AERULUI ÎN JUDEȚUL CLUJ, PERIOADA 2024-2028**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**
 |
| * 1. **Cerinţe care reclamă necesitatea actului administrativ:**
 |
| Calitatea aerului înconjurător reprezintă un factor esențial pentru sănătatea oamenilor și a mediului. Protejarea calității aerului și lupta globală împotriva poluării pentru asigurarea unei vieți sănătoase și sustenabile pentru generațiile viitoare sunt obiective majore la nivelul Uniunii Europene. În acest sens, Planul de Acțiune către o Poluare Zero pentru Aer, Apă și Sol (2021) este un document strategic la nivel european, care orientează toate politicile spre obiectivul „zero poluare” pentru anul 2050. Acest obiectiv ambițios contribuie la Agenda Teritorială 2030 pentru dezvoltare durabilă, în conformitate cu eforturile conduse de ONU și completează obiectivul de realizare a neutralității climatice până în 2050, în sinergie cu obiectivele privind economia verde și circulară și de refacere a biodiversității (<https://eur-lex.europa.eu/legal-content/EN/ALL/?uri=CELEX:52021DC0400>). În plus, multe alte acte legislative stabilesc **standarde de calitate a aerului**, precum și **obiective de reducere a emisiilor** pentru principalii poluanți atmosferici și contribuie, de asemenea, la îmbunătățirea calității aerului în UE și reducerea deceselor cauzate de poluare. Domeniul „calitatea aerului” este reglementat în România prin Legea nr. 104/15.06.2011 privind calitatea aerului înconjurător (publicată în Monitorul Oficial al României, Partea I, nr. 452 din 28 iunie 2011), cu modificările ulterioare. Prin această lege au fost transpuse în legislația națională prevederile Directivei 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa, publicată în Jurnalul Oficial al Uniunii Europene (JOUE) nr. L 152 din 11 iunie 2008, ale Directivei 2004/107/CE a Parlamentului European și a Consiliului privind arsenul, cadmiul, mercurul, nichelul și hidrocarburile aromatice policiclice în aerul înconjurător, publicată în Jurnalul Oficial al Uniunii Europene L23 din data de 26.01.2005 și ale Directivei (UE) 2015/1.480 a Comisiei din 28 august 2015 de modificare a mai multor anexe la Directivele 2004/107/CE și 2008/50/CE ale Parlamentului European și ale Comisiei prin care se stabilesc normele privind metodele de referință, validarea datelor și amplasarea punctelor de prelevare pentru evaluarea calității aerului înconjurător. **Legea calității aerului are ca scop** protejarea sănătății umane și a mediului ca întreg prin **reglementarea măsurilor destinate menținerii calității aerului înconjurător** acolo unde aceasta corespunde obiectivelor de calitate aaerului și îmbunătățirea acesteia în celelalte cazuri. Aceasta **prevede obligativitatea** ca în ariile din zonele și aglomerările clasificate în regim de gestionare I să se elaboreze planuri de calitate a aerului pentru atingerea valorilor limită, respectiv, a valorilor țintă corespunzătoare, iar **în ariile din zonele** și aglomerările clasificate **în regim de gestionare II să se elaboreze planuri de menținere a calității aerului** (art. 43, alin (1) și (2)), de către **consiliile județene, numite autorități responsabile**, potrivit Art. 21, alin (2), lit a) din *Legea 104/2011.*În completare, au fost adoptate norme speciale potrivit Hotărârii de Guvern nr. 257/2015 privind aprobarea Metodologiei de elaborare a planurilor de calitate a aerului, a planurilor de acțiune pe termen scurt și a planurilor de menținere a calității aerului, care prevăd că, **pentru zonele încadrate în regimul de gestionare II**, trebuie întocmit un **Plan de menținere a calității aerului,** astfel cum este stipulat la art. 4, alin. 4), respectiv art. 31, 32, 33 din HG nr. 257/2015: *Articolul 31** *(1) Planul de menţinere a calităţii aerului reprezintă setul de măsuri pe care titularul/titularii de activitate trebuie să le ia, astfel încât nivelul poluanţilor să se păstreze sub valorile-limită pentru poluanţii dioxid de sulf, dioxid de azot, oxizi de azot, particule în suspensie [PM(10)], benzen, monoxid de carbon, plumb sau valorile-ţintă pentru arsen, cadmiu, nichel benzo(a)piren şi PM(2,5), astfel cum sunt stabilite la lit. B.2 din anexa nr. 3 la lege.*
* *(3) Măsurile din planul de menţinere a calităţii aerului se pot desfăşura* ***pe o perioadă de******maximum 5 ani*** *sau până la trecerea în regimul I de evaluare.*

*Articolul 32* * *(1)* ***Planul de menţinere*** *a calităţii aerului* ***se întocmeşte de comisia tehnică******constituită la nivel judeţean****, din reprezentanţii compartimentelor / serviciilor / direcţiilor tehnice* ***din aparatul propriu al consiliului judeţean*** *şi/sau, după caz, din cadrul Primăriei Generale a Municipiului Bucureşti, numită prin decizie a preşedintelui consiliului judeţean sau prin dispoziţie a primarului municipiului Bucureşti. Reprezentantul compartimentului/serviciului/direcţiei de mediu din cadrul consiliului judeţean sau, după caz, a Primăriei Generale a Municipiului Bucureşti coordonează comisia tehnică.*
* *(2) Din comisia tehnică fac parte şi* ***reprezentanţi ai instituţiilor*** *şi autorităţilor publice locale sau judeţene din domeniul* ***silvicultură, sănătate, transport, agricultură, ordine publică, statistică şi Poliţia Română,*** *operatorii economici şi, dacă este cazul, de la orice alt organism cu responsabilităţi în domeniu, în funcţie de complexitate problemelor estimate.‎*

*Articolul 33** *Planul de menţinere a calităţii aerului* ***poate fi întocmit*** *în regim propriu de către titularul de activitate, respectiv consiliul judeţean sau Primăria Generală a Municipiului Bucureşti* ***ori pe baza unui studiu elaborat de către persoane fizice şi juridice autorizate*** *care deţin certificat de înscriere în Registrul naţional al elaboratorilor de studii pentru protecţia mediului în conformitate cu prevederile Ordinului ministrului mediului nr. 1.026/2009. Certificatul deţinut trebuie să cuprindă înscrierea în Registrul naţional pentru raportul de mediu, raportul privind impactul asupra mediului sau raportul de amplasament.*

Conform normelor prevăzute de HG nr. 257/2015, Planul de menţinere a calităţii ‎aerului (P.M.CA.) se întocmeşte de către o comisie tehnică constituită la nivel judeţean ‎‎(art. 32, alin. (1), (2)), pentru o perioadă de valabilitate **de 5 ani** (art. 31, alin (3), art. ‎‎50, alin (1)), în regim propriu ori **pe baza unui studiu elaborat** de către persoane ‎fizice şi juridice autorizate în condiţiile legii (art. 33), **având ca referință anul** pentru ‎care există, ultimele date/inventare de emisii finalizate/disponibile la data ‎realizării studiului. ‎În temeiul prevederilor menționate precum și al ultimelor modificări și actualizări legislative, (Ordinele MMAP nr. 1.952/2023 și nr. 1.121/2024 privind aprobarea listelor cu unitățile administrative-teritoriale întocmite în urma încadrării în regimurile de gestionare a ariilor din zonele și aglomerările prevăzute în anexa nr. 2 la Legea nr. 104/2011 privind calitatea aerului înconjurător), **județul Cluj este încadrat în regimul de gestionare II** pentru dioxid de azot și oxizi de azot (NO2/NOx), particule în suspensie (PM10, PM2,5), benzen (C6H6), nichel (Ni), Dioxid de sulf (SO2), monoxid de carbon (CO), plumb (Pb), arsen (As) și cadmiu (Cd), cu excepția municipiului Cluj-Napoca care este încadrat în regimul I de gestionare pentru dioxid de azot și oxizi de azot (NO2/NOx) și particule în suspensie(PM10).Încadrarea în **regimul de gestionare II a județului Cluj** s-a realizat luând în considerare atât încadrările anterioare în regimuri de gestionare, cât și rezultatele obținute în urma evaluării calității aerului la nivel național, care a utilizat măsurări în puncte fixe, realizate în anul 2023, cu ajutorul stațiilor de măsurare care fac parte din Rețeaua națională de monitorizare a calității aerului. Pentru punerea în aplicare a prevederilor enunțate anterior a fost aprobată constituirea ‎Comisiei Tehnice de elaborare a Planului de menţinere a calităţii aerului pentru judeţul Cluj prin Dispoziţia nr. 482/2015 cu modificările și completările ulterioare, respectiv Dispozițiile Preşedintelui Consiliului Judeţean Cluj nr. 1070 / 2017 și nr. 62 / 2024 și a fost elaborat prezentul **Plan de Menținere a Calității Aerului ‎în județul Cluj,** **perioada 2024-2028‎ (‎P.M.C.A. județul Cluj‎**), care are la bază Studiul de calitate a aerului pentru județul Cluj realizat de către ENVIRO ECOSMART SRL prin evaluarea informațiilor din Inventarul local de emisii și a rezultatelor de monitorizare a calității aerului la nivelul județului Cluj.Elaborarea acestui document decurge atât din obligativitatea aplicării prevederilor Legii nr. 104/2011 privind calitatea aerului înconjurător cât și din necesitatea garantării unor măsuri de reducere a emisiilor pentru menținerea sub valorile limită/ valorile țintă a concentrațiilor tuturor poluanților pentru care există încadrare în regim de gestionare II, la nivel județean, în vederea protejării calității vieții și a calității mediului în ansamblul său.Măsurile vizează efecte precum: * reducerea emisiilor din traficul rutier:
	+ Reabilitarea/modernizarea arterelor de circulație;
	+ Achiziția de autobuze și microbuze electrice;
* reducerea emisiilor din încălzirea în sectorul rezidențial și instituțional:
	+ Reducerea consumului de combustibili solizi prin extinderea rețelelor de alimentare cu gaz natural;
	+ Reabilitare termică a clădirilor rezidențiale și instituționale.
* îmbunătățirea calității aerului și a peisagisticii prin amenajarea, extinderea și revitalizarea zonelor verzi.

În plus, ‎P.M.C.A. județul Cluj‎ se subscrie viziunii Planului de Amenajare a Teritoriului Județului ‎Cluj (P.A.T.J. Cluj), prin care au fost definite o serie de obiective strategice pentru perioada ‎‎2023-2030, între care: ,,***Obiectivul strategic nr. 2.*** *Reducerea poluării, a emisiilor de carbon și ‎a impactului la nivel județean al schimbărilor climatice, astfel încât în anul 2030 să nu se ‎înregistreze nicio depășire a pragurilor maxime admise ale poluanților”*, în corelare cu ‎obiectivele de politică ale U.E., respectiv cu obiectivele de dezvoltare sustenabilă (SDG) ale ‎Națiunilor Unite.**‎P.M.C.A. județul Cluj‎** a fost supus procedurii de informare, consultare şi participare a publicului la luarea deciziilor, a fost **definitivat,** la un nivel asumat, în cadrul ședințelor **Comisiei Tehnice** de realizare/validare/aprobare, **conform** competențelor și responsabilităţilor din actele normative în vigoare **și supus avizării** autorităţii publice teritoriale pentru protecţia mediului şi Centrului de Evaluare a Calităţii Aerului (CECA), fiind **Avizat Favorabil (Nr. 1/3449/LAP/12.09.2024) de către președintele ANPM.** ‎Ca urmare a finalizării procesului de avizare, ‎P.M.C.A. județul Cluj‎ necesită aprobare prin hotărâre a consiliului judeţean, în concordanţă cu prevederile art. 45, alin (1) din HG nr. 257/2015, potrivit cărora*: ,,În termen de maximum 30 ‎de zile calendaristice de la avizarea planului de menţinere a calităţii aerului, ‎coordonatorul comisiei tehnice îl transmite şi supune spre aprobare, după caz, ‎consiliului judeţean sau Consiliului General al Municipiului Bucureşti*”‎.Planul are caracter director şi reprezintă expresia măsurilor luate în considerare pentru păstrarea și îmbunătățirea calității aerului, respectiv pentru a proteja sănătatea umană și mediul ca întreg, care reclamă elaborarea actului administrativ. În vederea atingerii acestor obiective, **‎P.M.C.A. județul Cluj‎** are în vedere la Capitolul 6, un set de măsuri, acțiuni și proiecte pentru asigurarea celei mai bune calități a aerului înconjurător în condițiile unei dezvoltări durabile, măsuri cuprinse și în anexa nr. *2 la prezenta hotărâre.* |
| * 1. **Cerinţe care reclamă oportunitatea actului administrativ:**
 |
| Având în vedere că ‎P.M.C.A. județul Cluj‎ reprezintă conform normelor metodologice de aplicare a Legii nr. 104/2011, setul de măsuri stabilite la un nivel asumat astfel încât prin aplicarea acestora, nivelul concentrației poluanților să fie menținute sub valorile-limită sau valorile-țintă, corelat cu faptul că a fost obținută avizarea planului, se reclamă necesitatea și oportunitatea aprobării ‎P.M.C.A. județul Cluj‎.Aprobarea **,** propus prin proiectul de hotărâre, asigură realizarea de către Consiliul Județean Cluj a unor obiective de investiții publice necesare pentru asigurarea celei mai bune calități a aerului înconjurător în condițiile unei dezvoltări sustenabile și competitive a județului Cluj, care să conducă la îmbunătăţirea condiţiilor de viaţa în localităţile urbane şi rurale. Aprobarea acestui document este oportună din următoarele considerente:* **integrarea documentelor de planificare** la nivel județean în documentele de planificare la nivel european și național în vigoare;
* necesitatea creării **cadrului normativ** la nivel județean pentru dezvoltarea ulterioară a programelor și ‎proiectelor care să conducă la menținerea calității aerului înconjurător în condițiile unei dezvoltări durabile a județului Cluj;
* garantarea realizării **măsurilor destinate menținerii** și/sau **îmbunătățirii** calități a aerului înconjurător la nivel județean;
* ‎îndeplinirea obiectivelor viziunii de dezvoltare și amenajare a județului, în mod special a obiectivului strategic nr. 2. ,,Reducerea poluării, a emisiilor de carbon și ‎a impactului la nivel ‎județean al schimbărilor climatice, astfel încât în anul 2030 să nu se ‎înregistreze nicio depășire a ‎pragurilor maxime admise ale poluanților”
* dispozițiile art. 173 alin. (1), lit. b) și lit. f), ale art. 173 alin.(3) lit. d) și ale art. 173 alin.(5) lit. i) din OUG nr. 57/2019 privind **Codul administrativ**, potrivit cărora, *Consiliul Județean Cluj* **adoptă Planul de Menținere a Calității Aerului ‎în județul Cluj, perioada 2024-2028**:
* *art. 173 alin. (1): ,,****Consiliul judeţean îndeplineşte*** *următoarele categorii principale de atribuţii:...b)* ***atribuţii privind dezvoltarea economico-socială*** *a judeţului;* *d) atribuţii privind* ***gestionarea serviciilor publice de interes judeţean****; f) alte* ***atribuţii prevăzute de lege****.”*
* *art. 173 alin. (3): ,,În exercitarea atribuţiilor prevăzute la alin. (1) lit. b), consiliul judeţean:...d)* ***adoptă*** *strategii, prognoze şi* ***programe******de dezvoltare*** *economico-socială şi* ***de mediu*** *a judeţului sau din proprie iniţiativă, pe baza propunerilor primite de la consiliile locale;* ***dispune, aprobă*** *şi urmăreşte, în cooperare cu autorităţile administraţiei publice locale comunale, orăşeneşti şi municipale interesate, măsurile necesare, inclusiv cele de ordin financiar, pentru realizarea acestora.”;*
* *art. 173 alin. (5): ,,În exercitarea atribuţiilor prevăzute la alin. (1) lit. d), consiliul judeţean asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţean privind:…i) protecţia şi refacerea mediului;*
* prevederile art. 21 alin. (2) lit. a) și ale art. 56 alin. (1) din Legea nr. 104/2011 calitatea aerului înconjurător, cu ‎modificările și completările ulterioare potrivit cărora, *Planul de Menținere a Calității Aerului ‎în județul Cluj*, se aprobă prin hotărâre a Consiliul Județean Cluj:
* *art. 21 alin. (2) lit. a)‎:* ,,(*2)* ***Consiliul judeţean****, prin aparatul propriu de specialitate, sau, după caz, Consiliul General al Municipiului Bucureşti, prin Primăria Generală a Municipiului Bucureşti, la propunerea primăriilor sectoarelor municipiului Bucureşti, are următoarele atribuţii şi responsabilităţi: a)* ***elaborează planurile de menţinere a calităţii aerului*** *şi* ***le aprobă prin hotărâre a consiliului judeţean****, respectiv hotărâre a Consiliului General al Municipiului Bucureşti, după avizarea acestora de către autoritatea publică teritorială pentru protecţia mediului*;
* art. 56 alin (*1): ,,Planul de menţinere a calităţii aerului* ***se elaborează,*** *după caz,* ***de către consiliul judeţean,*** *pentru unităţi administrativ-teritoriale aparţinând aceluiaşi judeţ, sau de către Consiliul General al Municipiului Bucureşti, pentru sectoarele municipiului Bucureşti şi* ***se aprobă prin hotărâre a consiliului judeţean,*** *respectiv prin hotărâre a Consiliului General al Municipiului Bucureşti*.”‎
* Avizul favorabil **Nr. 1/3449/LAP/12.09.2024, înregistrat la consiliul Județean Cluj cu nr. 37905 / 17.09.2024, aferent ‎P.M.C.A. județul Cluj‎.**
* prevederile art. 45, alin (1) din HG nr. 257/2015, potrivit cărora: ,,*În termen de maximum 30 ‎de zile ‎calendaristice* ***de la avizarea planului de menţinere a calităţii aerului****, ‎coordonatorul comisiei ‎tehnice îl transmite şi* ***supune spre aprobare, după caz, ‎consiliului judeţean*** *sau Consiliului General ‎al Municipiului Bucureşti”‎.‎*
 |
| 1. **Schimbari preconizate:**
 |
| Scopul prezentului proiect de hotărâre este crearea cadrului legal la nivel județean pentru păstrarea nivelului poluanţilor sub valorile-limită, respectiv sub valorile-ţintă şi pentru asigurarea celei mai bune calităţi a aerului înconjurător în condiţiile unei dezvoltări durabile.Din analiza efectelor generate de implementarea măsurilor identificate rezultă faptul că ‎P.M.C.A. județul Cluj‎ va crea cadrul director în domeniul planificării și dezvoltării sustenabile, care să contribuie la atingerea obiectivelor și țintelor asumate atât la nivel european, național, cât și local, privind calitatea aerului încunjurător și protejarea sănătăţii umane.Prin adoptarea ‎P.M.C.A. județul Cluj‎, se vor asigura importante reduceri ale emisiilor anuale aferente surselor mobile, datorate reabilitării și modernizării arterelor de circulație de interes local. Reabilitarea termică a clădirilor instituționale reprezintă o măsură importantă pentru reducerea emisiilor datorate încălzirii instituționale. Aplicarea măsurilor propuse în prezentul plan conduce la menținerea nivelului poluanților sub valorile-limită sau valorile-țintă. În urma evaluării efectelor potenţiale şi a compatibilităţii ‎P.M.C.A. județul Cluj‎ cu criteriile de sustenabilitate se poate aprecia că:* ‎P.M.C.A. județul Cluj‎ va avea un impact pozitiv în ceea ce priveşte menținerea/îmbunătățirea calității aerului, inclusiv a mediului înconjurător;
* măsurile identificate în ‎P.M.C.A. județul Cluj‎ se corelează cu ‎obiectivele de politică ale U.E., respectiv cu obiectivele de ‎dezvoltare sustenabilă (SDG) ale ‎Națiunilor Unite, inclusiv cu obiectivele Planului de Amenajare a Teritoriului Județului ‎Cluj (P.A.T.J. Cluj);
* proiectele propuse vor contribui la reducerea emisiilor anuale datorate surselor mobile, încălzirii instituționale, respectiv la îmbunătățirea calității aerului și a peisagisticii prin amenajarea, extinderea și revitalizarea zonelor verzi.
* ‎P.M.C.A. județul Cluj‎ nu pregăteşte proiecte care pot avea impact transfrontalier;
* ‎P.M.C.A. județul Cluj‎ va avea un impact pozitiv asupra mediului și populaţiei, singurele efecte negative asupra fiind pe perioada de implementare a proiectelor;
* tipurile de impact asociate proiectelor din ‎P.M.C.A. județul Cluj‎ sunt reversibile nesemnificative ca intensitate şi se vor manifesta local, temporar şi intermitent, după încheierea lucrărilor de implementare, vor reveni la dinamica naturală;
 |
| **Secțiunea a 2-a - Impactul socio-economic:** |
| Adoptarea ‎P.M.C.A. județul Cluj‎ va conduce la realizarea unor obiective de investiții publice necesare pentru asigurarea celei mai bune calități a aerului înconjurător precum şi la îmbunătăţirea condiţiilor de viaţa în localităţile urbane şi rurale, în condițiile unei dezvoltări sustenabile și competitive a județului.* **Impactul social** privește grupuri-ţintă sociale afectate și îmbunătăţiri, dezvoltare, eficienţă şi calitate a reţelei de servicii.

Măsurile de menținere a calității aerului în județul Cluj vizează următoarele domenii: infrastructura de transport, rețeaua de distribuție a gazelor naturale, emisii generate de sursele de ardere în special încălzirea rezidențială și instituțională.Prin implementarea ‎P.M.C.A. județul Cluj‎ se asigură atingerea obiectivelor și țintelor asumate atât la nivel european, național, cât și local, privind calitatea aerului încunjurător și protejarea sănătăţii umane, implicit creșterea calității vieții locuitorilor.* **Impactul asupra mediului** privește impactul asupra speciilor protejate, habitatelor naturale, ariilor protejate şi peisajelor, precum și impactul asupra calităţii mediului, detaliat pe fiecare dintre factorii de mediu.

‎P.M.C.A. județul Cluj‎ a fost supus procedurii de avizare din partea autorităţii publice teritoriale pentru protecţia mediului şi CECA și contribuie la atingerea obiectivelor de calitate a aerului astfel încât nivelul fiecărui poluant să se păstreze sub valorile-limită/valorile-țintă stabilite de Legea nr.104/2011 privind calitatea aerului înconjurător. Totodată, se corelează cu obiectivele Planului de Amenajare a Teritoriului Județului ‎Cluj (P.A.T.J. Cluj) și ale Planului de ‎Acțiune către o Poluare Zero pentru Aer, Apă și Sol (2021), în sinergie cu obiectivele privind economia verde și circulară și de refacere a biodiversității. Conform estimării efectelor implementării măsurilor propuse prin ‎P.M.C.A. județul Cluj‎ s-a ajuns la concluzia că planul corespunde cerințelor ‎și obiectivelor de mediu la nivel local și că în condiţiile respectării măsurilor identificate și asumate pentru a fi realizate, în anul de proiecție 2028 se va asigura menținerea sub valorile limită/ valorile țintă a concentrațiilor tuturor poluanților pentru care există încadrare în regim de gestionare II, fapt care a determinat AVIZAREA ‎P.M.C.A. județul Cluj‎.* **Impactul asupra sarcinilor administrative** vizează capacitatea resurselor umane, resursele tehnice/ patrimoniale și resursele informaționale.

Măsurile administrative necesare se vor realiza în conformitate cu *CALENDARUL APLICĂRII PLANULUI DE MENȚINERE (MĂSURA, RESPONSABILUL, TERMEN DE REALIZARE, ESTIMARE COSTURI/SURSE DE FINANȚARE ETC.)*, prevăzut în cap. 6.3., Tabelul 6-8: Lista măsurilor privind menținerea calității aerului în județul Cluj (2024-2028) din ‎P.M.C.A. județul Cluj‎. Conform analizei capacității resurselor umane rezultă faptul că activitatea de administrare a drumurilor județene, cea de elaborare și implementare a proiectelor, management fonduri europene și de urbanism și amenajarea teritoriului funcționează în cadrul unor direcții ale aparatelor de specialitate.Conform analizei resurselor tehnice/ patrimoniale pentru implementarea proiectelor și măsurilor din PMCA Cluj, județul Cluj deține un patrimoniu care permite entităților din subordine să furnizeze lucrări și servicii de interes public (de ex. transport urban, întreținere drumuri, spații verzi etc.), fără a fi necesară externalizarea acestora. Un alt avantaj competitiv al CJ Cluj este că poate juca un rol activ în dezvoltarea economică, prin atragerea de investiții private, a sprijinirii antreprenoriatului, cercetării și inovării, prin prisma companiilor proprii de administrare infrastructuri și servicii de afaceri.Conform analizei resurselor informaționale pentru implementarea proiectelor și măsurilor din plan, în prezent administrațiile se află în curs de digitalizare a serviciilor publice (de ex. depunere cereri, programări, sesizări, reclamații, solicitări finanțări, plată online de taxe și impozite etc.) și de înființare de ghișee unice.  |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:**  |
| Pentru implementarea ‎P.M.C.A. județul Cluj‎ sunt necesare luarea unor măsuri și ‎acțiuni care să asigure îndeplinirea obiectivelor și atingerea țintelor stabilite, în corelare cu obiectivele de politică ale U.E. și cu obiectivele de dezvoltare sustenabilă. Aceste măsuri și acțiuni cât și termenul de îndeplinire, responsabilii și sursa de finanțare sunt cuprinse în capitolul 6. MĂSURILE SAU PROIECTELE ADOPTATE ÎN VEDEREA MENȚINERII CALITĂȚII AERULUI, Tabelul 6-8: Lista măsurilor privind menținerea calității aerului în județul Cluj (2024-2028), anexate la referat. Implementarea măsurilor prevăzute în ‎P.M.C.A. județul Cluj‎ implică un efort investițional estimat la circa 1,5 mld LEI dintre care 55% ar trebui să provină din fonduri europene PNRR, 27% din fonduri ale programului regional PR 2021-2027, 18% din finanțare prin Programul național de investiții „Anghel Saligny”, iar 0,4% din finanțari de la Administrația Fondului pentru Mediu. Cheltuielile considerate neeligibile vor fi asigurate din fonduri proprii ale UAT-urilor, inclusiv din bugetul Județului Cluj. Din totalul investițional estimat 40% este asumat la nivelul Consiliului Județean Cluj prin proiecte depuse spre finanțare, 40% de către UAT Cluj-Napoca, 10% de către UAT Turda și 10% de alte autorităţi ale administrației publice locale, identificate pentru realizarea măsurilor din plan. Distribuţia efortului financiar la un nivel asumat este redată în figura alăturată. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Proiectul de hotărâre este supus procedurii prevăzute de Legea nr. 52/2003 privind transparența decizională în administrația publică, republicată, cu modificările și completările ulterioare, sens în care se aduce la cunoștință publică prin afișare la sediul Consiliului Judeţean Cluj şi postare pe pagina de internet „www.cjcluj.ro, precum și prin transmiterea spre informare Autorităților Publice Locale din unitățile administrativ-teritoriale situate pe raza județului Cluj, pentru formularea unor eventuale observații și propuneri.**Publicul a fost implicat activ în toate etapele de elaborare a planului**, conform procedurii de informare, consultare şi participare a publicului la luarea deciziei, prevăzută de HG nr. 257/2015. De asemenea, au fost realizate activități de consultare și implicare a actorilor relevanți și a comunității în privința propunerilor de măsuri pentru păstrarea calităţii aerului și în ceea ce privește alocarea responsabilităților și surselor de finanțare pentru politici publice, programe și investiții publice necesare pentru dezvoltarea sustenabilă și competitivă a teritoriului județului.Informarea, consultarea și participarea publicului la elaborarea ‎P.M.C.A. județul Cluj‎ a fost asigurată, încă din anul 2015 de la inițierea planului, pe tot parcursul procesului de definitivare, disponibilizare și de organizare a dezbaterii publice, prin publicarea în ziar a anunțurilor din 14.10.2015, 21.09.2018, respectiv 02.10.2018 și prin postare la adresa[*http://www.cjcluj.ro/anunturi/*](http://www.cjcluj.ro/anunturi/). Ședinţa de dezbatere publică asupra primei propuneri de Plan de menţinere a calităţii aerului pentru judeţul Cluj, a avut loc la sediul Consiliului Județean Cluj în data de 16.11.2018***.*** La dezbaterea publică nu a participat public interesat, fiind înregistrate prezențe doar din partea Consiliului Județean Cluj, elaboratorui studiului, Agenției pentru Protecția Mediului Cluj și din partea unui membru al Comisiei Tehnice de elaborare a planului. Planul de menținere a calității aerului pentru județul Cluj 2017-2022, în prima versiune publicată pe site-ul Consiliului Județean Cluj, la finalizarea procesului de ,,Informare, consultare şi participare a publicului”, și în conformitate cu prevederile privind definitivarea, aprobarea şi publicarea propunerii de Plan prevăzute de art. 43 din H.G. nr. 257/2015, a fost înaintat spre APM Cluj și ANPM prin Adresa nr. 39367/26.11.2018 spre avizare.Ulterior, în contextul actualizării inventarelor locale de emisii realizate pentru județul Cluj pe parcursul derulării procedurilor pentru avizarea planului și al modificării anului de referință, conform Ordinului MMAP nr. 1121 ‎/ 2024 privind ‎aprobarea listelor cu unităţile ‎administrativ-teritoriale întocmite în ‎urma încadrării în ‎regimuri de gestionare a ariilor din ‎zonele şi aglomerările prevăzute în anexa ‎nr. 2 la ‎Legea nr. 104/2011 privind calitatea aerului ‎înconjurător, respectiv Ordinul nr. 1.952/2023 a fost elaborată alternativa finală a Planului de menținere a calității aerului în județul Cluj, perioada 2024 – 2028, în baza Studiului de calitate a aerului realizat conform Contractului de servicii nr. 2782/9 din 21.01.2022, având ca obiect ,,Servicii de elaborare documentații suport şi asistenţă tehnică în vederea finalizării procesului de realizare a Planului de menţinere a calităţii aerului pentru Judeţul Cluj”, încheiat cu ENVIRO ECOSMART S.R.L.**Alternativa finală a ‎P.M.C.A. județul Cluj‎** propus spre adoptare prin prezentul act administrativ a fost definitivată în baza răspunsurilor / punctelor de vedere exprimate de reprezentanții instituțiilor care ‎fac parte din Comisia Tehnică, constituită conform Dispoziției Președintelui Consiliului Județean Cluj nr. 482 din 2015 cu modificările și completările ulterioare, respectiv Dispoziția nr. 1070 din 2017 și Dispoziția nr. 62 din 2024, precum și a celor exprimate de alte entități cu ‎atribuții în domeniu **și înaintat spre APM Cluj** prin Adresa Nr. 4423 | 01.02.2024 pentru continuarea procedurii de avizare. Toate alternativele planului au fost **prezentate, analizate și validate,** la un nivel asumat, ‎conform responsabilităţilor din actele normative, în cadrul Sedinţelor Comisiei Tehnice **pentru elaborarea ‎‎,,Planului de menţinere a calităţii aerului pentru judeţul Cluj"** (Procesul - verbal ‎Nr. 8604 | 29.03.2024) și au fost postate/publicate pe site-ul ‎www.cjcluj.ro. **Planul de menținere a calității aerului în județul Cluj, perioada 2024 – 2028**, în varianta primei propuneri, a fost pus la dispoziția publicului și a factorilor interesați din data de 04.12.2023, prin publicare pe site-ul Consiliului Județean Cluj, la adresa: <https://cjcluj.ro/plan-de-mentinere-a-calitatii-aerului-pentru-judetul-cluj/>. Au fost îndeplinite toate procedurile/ condițiile pentru adoptarea deciziilor privind aprobarea planului, prezentul **‎P.M.C.A. județul Cluj‎** a fost **Avizat Favorabil** de către Agenția Națională pentru Protecția Mediului și de către Agenția pentru Protecția mediului Cluj,conform Referatului de avizare Nr. 1/3449/LAP/12.09.2024 și Adresei APM Cluj nr. 18840/17.09.2024. |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Nu produce efecte asupra altor **actelor administrative în vigoare**.‎ Nu este neceseră emiterea altor acte administrative și se poate pune în aplicare **imediat** după adoptarea proiectului de hotărâre, iar pentru facilitarea implementării sale există un capitol dedicat cu măsurile necesare eșalonate în timp și cu precizarea factorilor responsabili.Măsurile administrative necesare se vor realiza în conformitate cu *CALENDARUL APLICĂRII PLANULUI DE MENȚINERE (MĂSURA, RESPONSABILUL, TERMEN DE REALIZARE, ESTIMARE COSTURI/SURSE DE FINANȚARE ETC.)*, prevăzut în subcapitolul 6.3., Tabelul 6-8: Lista măsurilor privind menținerea calității aerului în județul Cluj (2024-2028) din ‎P.M.C.A. județul Cluj‎.  |
| **Secțiunea a 6-a - Anexe la referatul de aprobare:** |
| 1. Adresa APM Cluj nr. 18840/17.09.2024, înregistrată la Consiliul Județean Cuj cu nr. 37905/17.09.2024;
2. Referatul de avizare nr. 1/3449/LAP/12.09.2024 ‎al Agenției Naționale pentru Protecția ‎Mediului;‎
3. ‎Adresa Ministerului Mediului Apelor și Pădurilor nr. DGEICPSC/126.062/MF/15.07.2024, înregistrată la Consiliul Județean Cluj cu nr. 30146 | 22.07.2024, referitoare la publicarea Ordinului [nr. 1121 din 23 mai 2024](https://www.ilegis.ro/oficiale/index/act/283392) privind aprobarea listelor cu unităţile administrativ-teritoriale întocmite în urma încadrării în regimuri de gestionare a ariilor din zonele şi aglomerările prevăzute în[anexa nr. 2 la Legea nr. 104/2011](https://www.ilegis.ro/oficiale/index/act/183488#A785) privind calitatea aerului înconjurător, cu solicitarea de **a dispune elaborarea și aprobarea** Planului de Menținere a Calității Aerului pentru Județul Cluj;
4. Proces -verbal nr. 10647 | 13.03.2024 de recepție calitativă și cantitativă a documentației aferentă Fazei I din Contractul de servicii nr. 2782/9 din 21.01.2022, având ca obiect: ,,Servicii de elaborare documentații suport și asistență tehnică în vederea finalizării procesului de realizare a Planului de Menținere a Calității Aerului pentru Județul Cluj”
5. Procesul - verbal ‎nr. 8604 | 29.02.2024 al ședinței ‎Comisiei tehnice pentru ‎elaborarea ‎,,Planului de menţinere a calităţii ‎aerului pentru judeţul ‎Cluj" din data de 28.02.2024;‎
 |

**INIȚIATOR,**

**PREȘEDINTE**

Alin TIȘE

**P R O I E C T DE H O T Ă R Â R E**

**privind aprobarea**

**PLANULUI DE MENȚINERE A CALITĂȚII AERULUI ÎN JUDEȚUL CLUJ, PERIOADA 2024-2028**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ................ din ............... privind **aprobarea PLANULUI DE MENȚINERE A CALITĂȚII AERULUI ÎN JUDEȚUL CLUJ, PERIOADA 2024-2028** propus de președintele Consiliului Județean Cluj, domnul Alin Tișe, care este însoţit de **Referatul de aprobare cu nr. 39606 din 27.09.2024**; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. nr. 39631 din 27.09.2024 şi Avizul cu nr............. din .................. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Referatul de avizare nr. 1/3449/LAP/12.09.2024 ‎al Agenției Naționale pentru Protecția Mediului;
* Adresa Agenției pentru Protecția Mediului Cluj nr. 18840/17.09.2024, înregistrată la Consiliul Județean Cuj cu nr. 37905/17.09.2024;
* Procedura derulată în conformitate cu dispozițiile Legii nr. 52/2003 privind transparenţa decizională în administraţia publică, republicată;

Luând în considerare dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, și art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 141, și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, rep. cu modificările și completările ulterioare;
* Dispoziției Președintelui Consiliului Județean Cluj nr. 482 din 2015 privind constituirea Comisiei Tehnice pentru elaborarea ,,Planului de menținere a calității aerului pentru județul Cluj" cu modificările și completările ulterioare;

În conformitate cu prevederile:

* art. 173 alin. (1), lit. b) și lit. f), alin.(3), lit. d) și alin.(5), lit. i) și ale art. 182 alin. (2) și alin. (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 21, ‎alin (2), lit a), ‎art. 56, alin (1) și (2)) din Legea 104/2011 privind calitatea aerului înconjurător, cu modificările și completările ulerioare;
* art. 4, alin. 4), ale art. 31, art. 32, alin. (4), ale art. 33 și ale art. 43-46 din Metodologia de elaborare a planurilor de calitate a aerului, a planurilor de acțiune pe termen scurt ‎și a planurilor de menținere a calității aerului aprobată prin HG nr. 257/2015;‎
* Ordinului Ministrului Mediului Apelor și Pădurilor nr. 1818 / 2020 privind aprobarea indicilor de calitate a aerului, care reprezintă un sistem de codificare utilizat pentru informarea publicului privind calitatea aerului;
* Ordinului Ministrului Mediului Apelor și Pădurilor nr. 1121 ‎/ 2024 privind ‎aprobarea listelor cu unităţile ‎administrativ-teritoriale întocmite în ‎urma încadrării în ‎regimuri de gestionare a ariilor din ‎zonele şi aglomerările prevăzute în anexa ‎nr. 2 la ‎Legea nr. 104/2011 privind calitatea aerului ‎înconjurător și de abrogare a Ordinului 1.952/2023;
* art. 7 din Legea nr. 52/2003 privind transparența decizională în administrația publică, cu modificările și completările ulterioare;
* Hotărârii Consiliului Județean Cluj nr. 131/2023 privind aprobarea Strategiei de dezvoltare teritorială a Județului Cluj pentru perioada 2023-2030;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1**. Se aprobă PLANUL DE MENȚINERE A CALITĂȚII AERULUI ÎN JUDEȚUL CLUJ, PERIOADA 2024-2028, cuprins în **Anexa** care face parte integrantă din prezenta hotărâre.

**Art. 2.** PLANUL DE MENȚINERE A CALITĂȚII AERULUI ÎN JUDEȚUL CLUJ, PERIOADA 2024-2028are caracter director şi reprezintă expresia setului de măsuri stabilite astfel încât prin aplicarea acestora, nivelul concentrației poluanților să fie menținut sub valorile-limită sau valorile-țintă pentru asigurarea celei mai bune calități a aerului înconjurător, în condițiile unei dezvoltări durabile.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Urbanism şi Amenajarea Teritoriului, precum și primarii unităților administrativ - teritoriale desemnați responsabili cu implementarea măsurilor cuprinse în Planul aprobat la art. 1.

**Art. 4.** Prezenta hotărâre se comunică, Direcţiei Urbanism şi Amenajarea Teritoriului din cadrul Consiliului Judeţean Cluj, primarilor unităților administrativ – teritoriale: Cluj - Napoca, Câmpia Turzii, Turda, Aghireșu, Călățele, Cojocna, Măguri - Răcătău, Moldovenești, Pălatca, Tritenii de Jos, Vad, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE SECRETAR GENERAL AL JUDEŢULUI,**

Alin TIŞE Simona GACI

**Nr……... din …… 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin TIȘE

Nr 39631 din 27.09.2024

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | aprobarea PLANULUI DE MENȚINERE A CALITĂȚII AERULUI ÎN JUDEȚUL CLUJ, PERIOADA 2024-2028 |
| **Compartiment de resort:** | Direcţia Urbanism şi Amenajarea Teritoriului |
| **Secțiunea 1 - Documentare și analiză:**  |
| Proiectul de hotărâre pentru aprobarea P.M.C.A. JUDEȚUL CLUJ, 2024-2028 se subscrie documentelor de politici publice europene, naționale și județene în materie de calitate a aerului înconjurător:* **la nivel european:**
* Directiva 2008/50/CE a Parlamentului European și a Consiliului din 21 mai 2008 privind calitatea ‎aerului înconjurător și un aer mai curat pentru Europa publicată în Jurnalul Oficial al Uniunii ‎Europene (JOUE) nr. L 152 din 11 iunie 2008;
* Directiva 2004/107/CE a Parlamentului European și a ‎Consiliului privind arsenul, cadmiul, mercurul, nichelul și hidrocarburile aromatice policiclice în aerul ‎înconjurător, publicată în Jurnalul Oficial al Uniunii Europene L23 din data de 26.01.2005;
* ‎Directiva (UE) 2015/1.480 a Comisiei din 28 august 2015 de modificare a mai multor anexe la ‎Directivele 2004/107/CE și 2008/50/CE ale Parlamentului European și ale Comisiei prin care se ‎stabilesc normele privind metodele de referință, validarea datelor și amplasarea punctelor de ‎prelevare pentru evaluarea calității aerului înconjurător;
* Planul de Acțiune către o Poluare Zero pentru Aer, Apă și Sol (2021) Bruxelles, CELEX:52021DC0400;
* Agenda Teritorială 2030.
* **la nivel național:**
* Legea 104/2011 privind calitatea aerului înconjurător, cu modificările și completările ulerioare;
* HG nr. 257/2015 privind aprobarea ‎Metodologiei de elaborare a planurilor de calitate a aerului, a planurilor de acțiune pe termen scurt ‎și a planurilor de menținere a calității aerului;
* Ordinul MMAP nr. 1818 / 2020 privind aprobarea indicilor de calitate a aerului, care reprezintă un sistem de codificare utilizat pentru informarea publicului privind calitatea aerului;
* Ordinul MMAP nr. 1121 ‎/ 2024 privind ‎aprobarea listelor cu unităţile ‎administrativ-teritoriale întocmite în ‎urma încadrării în ‎regimuri de gestionare a ariilor din ‎zonele şi aglomerările prevăzute în anexa ‎nr. 2 la ‎Legea nr. 104/2011 privind calitatea aerului ‎înconjurător și de abrogare a Ordinului 1.952/2023;
* Raport anual privind starea mediului în România, anul 2022, ANPM, (2023) http://www.anpm.ro/raport-de-mediu;
* **la nivel județean:**
* Raport anual privind starea mediului în județul Cluj anul 2021, APM Cluj, (2022), http://www.anpm.ro/web/apm-cluj/rapoarte-anuale1;
* Strategia de dezvoltare teritorială a Județului Cluj pentru perioada 2023-2030, aprobată prin Hotărârea Consiliului Judeţean Cluj nr. 131 / 2023;
* PLANUL DE AMENAJARE A TERITORIULUI JUDEŢEAN - JUDEȚUL CLUJ (P.A.T.J. județul Cluj).

**PLANUL DE MENȚINERE A CALITĂȚII AERULUI ÎN JUDEȚUL CLUJ, PERIOADA 2024-2028** este elaborat în conformitate cu prevederile normelor metodologice din 15 aprilie 2015 de elaborare a planurilor de calitate a aerului, ‎a planurilor de acțiune pe termen scurt ‎și a **planurilor de menținere a calității aerului** pentru aplicarea Legii nr. 104/2011, aprobate prin HG nr. 257/2015.Planul de menținere a calității aerului în județul Cluj se corelează și se armonizează cu documentele de planificare la nivel **județean**, **național și european**, stabilind setul de măsuri astfel încât nivelul concentrației poluanților să fie menținut sub valorile-limită sau valorile-țintă pentru asigurarea celei mai bune calități a aerului înconjurător, în condițiile unei dezvoltări sustenabile în perioada 2024-2028.Conform normelor prevăzute de HG nr. 257/2015, Planul de menţinere a calităţii ‎aerului (P.M.CA.) **se întocmeşte de către o comisie tehnică constituită la nivel judeţean** ‎‎(art. 32, alin. (1), (2)), pentru o perioadă de valabilitate **de 5 ani** (art. 31, alin (3), art. ‎‎50, alin (1)), în regim propriu ori **pe baza unui studiu elaborat** de către persoane ‎fizice şi juridice autorizate în condiţiile legii (art. 33), **având ca referință anul** pentru ‎care există, ultimele date/inventare de emisii finalizate/disponibile la data ‎realizării studiului. ‎În temeiul prevederilor menționate precum și al ultimelor modificări și actualizări legislative, (Ordinele MMAP nr. 1.952/2023 și nr. 1.121/2024 privind aprobarea listelor cu unitățile administrative-teritoriale întocmite în urma încadrării în regimurile de gestionare a ariilor din zonele și aglomerările prevăzute în anexa nr. 2 la Legea nr. 104/2011 privind calitatea aerului înconjurător), **județul Cluj este încadrat în regimul de gestionare II** pentru dioxid de azot și oxizi de azot (NO2/NOx), particule în suspensie (PM10, PM2,5), benzen (C6H6), nichel (Ni), Dioxid de sulf (SO2), monoxid de carbon (CO), plumb (Pb), arsen (As) și cadmiu (Cd), **cu excepția municipiului Cluj-Napoca** care este încadrat în regimul I de gestionare pentru dioxid de azot și oxizi de azot (NO2/NOx) și particule în suspensie(PM10).Încadrarea în **regimul de gestionare II a județului Cluj** s-a realizat luând în considerare atât încadrările anterioare în regimuri de gestionare, cât și rezultatele obținute în urma evaluării calității aerului la nivel național, care a utilizat măsurări în puncte fixe, realizate în anul 2023, cu ajutorul stațiilor de măsurare care fac parte din Rețeaua națională de monitorizare a calității aerului. Pentru punerea în aplicare a prevederilor enunțate anterior a fost aprobată constituirea ‎Comisiei Tehnice de elaborare a Planului de menţinere a calităţii aerului pentru judeţul Cluj prin Dispoziţia preşedintelui Consiliului Judeţean Cluj nr. 482/2015 cu modificările și completările ulterioare, (Dispoziția nr. 1070 din 2017; Dispoziția nr. 62 din 19.02.2024) și a fost elaborat prezentul **Plan de Menținere a Calității Aerului ‎în județul Cluj,** **perioada 2024-2028‎ (‎P.M.C.A. județul Cluj‎**), care are la bază **Studiul de calitate a aerului pentru județul Cluj** realizat de către ENVIRO ECOSMART SRL prin evaluarea informațiilor din Inventarul local de emisii și a rezultatelor de monitorizare a calității aerului la nivelul județului Cluj.Elaborarea acestui document decurge atât din obligativitatea aplicării prevederilor Legii nr. 104/2011 privind calitatea aerului înconjurător cât și din necesitatea garantării unor măsuri de reducere a emisiilor pentru menținerea sub valorile limită/ valorile țintă a concentrațiilor tuturor poluanților pentru care există încadrare în regim de gestionare II, la nivel județean, în vederea protejării calității vieții și a calității mediului în ansamblul său.Planul de Menținere a Calității Aerului ‎în județul Cluj, conține setul de măsuri prin care se asigură atingerea obiectivelor și țintelor asumate atât la nivel european, național, cât și local, privind calitatea aerului încunjurător și protejarea sănătăţii umane, implicit creșterea calității vieții locuitorilor.lMăsurile vizează efecte precum: * reducerea emisiilor din traficul rutier:
	+ Reabilitarea/modernizarea arterelor de circulație;
	+ Achiziția de autobuze și microbuze electrice;
* reducerea emisiilor din încălzirea în sectorul rezidențial și instituțional:
	+ Reducerea consumului de combustibili solizi prin extinderea rețelelor de alimentare cu gaz natural;
	+ Reabilitare termică a clădirilor rezidențiale și instituționale.
* îmbunătățirea calității aerului și a peisagisticii prin amenajarea, extinderea și revitalizarea zonelor verzi.

Conform estimării efectelor implementării măsurilor propuse prin ‎P.M.C.A. județul Cluj‎ s-a ajuns la concluzia că planul corespunde cerințelor ‎și obiectivelor de mediu la nivel local și că în condiţiile respectării măsurilor identificate și asumate pentru a fi realizate, în anul de proiecție 2028 se va asigura menținerea sub valorile limită/ valorile țintă a concentrațiilor tuturor poluanților pentru care există încadrare în regim de gestionare II, fapt care a determinat AVIZAREA ‎P.M.C.A. județul Cluj‎.P.M.C.A. județul Cluj a fost realizat în baza Contractului de servicii nr. 2782/9 din 21.01.2022, având ca obiect ,,Servicii de elaborare documentații suport şi asistenţă tehnică în vederea finalizării procesului de realizare a Planului de menţinere a calităţii aerului pentru Judeţul Cluj”, încheiat cu ENVIRO ECOSMART S.R.L. În cadrul acestui contract au fost elaborate: **Studiul de calitate a aerului** pentru realizarea planului de menținere a calității aerului în județul Cluj, perioada 2024 – 2028, și o **Propunere de Plan de menținere a calității aerului** în județul Cluj, perioada 2024 – 2028, inclusiv **hărțile de dispersie a poluanților în atmosferă** pentru anul de referință 2021 și anul de proiecție 2028.**Alternativa finală a ‎P.M.C.A. județul Cluj‎** propus spre adoptare prin prezentul act administrativ a fost definitivată în baza răspunsurilor / punctelor de vedere exprimate de reprezentanții instituțiilor care ‎fac parte din **Comisia Tehnică** pentru elaborarea ‎‎,,Planului de menţinere a calităţii aerului pentru judeţul Cluj", constituită conform Dispoziției Președintelui Consiliului Județean Cluj nr. 482 din 2015 cu modificările și completările ulterioare, precum și a celor exprimate de alte entități cu ‎atribuții în domeniu **și înaintat spre APM Cluj** prin Adresa Nr. 4423 | 01.02.2024 pentru continuarea procedurii de avizare. Conform Procesului - verbal ‎Nr. 8604 | 29.03.2024 al Sedinţei Comisiei Tehnice din 28.03.2024 au fost îndeplinite toate procedurile/ condițiile pentru adoptarea deciziilor privind aprobarea planului. **Publicul a fost implicat activ în toate etapele de elaborare a proiectului.** |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: *2*** |
| P.M.C.A. județul Cluj **se corelează** cu ‎obiectivele de politică ale U.E., respectiv cu obiectivele Planului de ‎Acțiune către o Poluare Zero pentru Aer, Apă și Sol (2021), inclusiv cu obiectivele Planului de Amenajare a Teritoriului Județului ‎Cluj (P.A.T.J. Cluj), în sinergie cu obiectivele privind economia verde și circulară și de refacere a biodiversității. Acesta respectă prevederile Legii nr. 104/2011 cu modificările și completările ulterioare și este întocmit în concordanță cu cerințele prevăzute de HG nr. 257/2015 privind aprobarea ‎Metodologiei de elaborare a planurilor de calitate a aerului, a planurilor de acțiune pe termen scurt ‎și a planurilor de menținere a calității aerului:**Legea nr. 104/2011** cu modificările și completările ulterioare*:**Articolul 21**(2)* ***Consiliul judeţean,*** *prin aparatul propriu de specialitate, sau, după caz, Consiliul General al Municipiului Bucureşti, prin Primăria Generală a Municipiului Bucureşti, la propunerea primăriilor sectoarelor municipiului Bucureşti, are următoarele atribuţii şi responsabilităţi:*1. ***elaborează planurile de menţinere a calităţii aerului şi le aprobă prin hotărâre a consiliului judeţean****, respectiv hotărâre a Consiliului General al Municipiului Bucureşti, după avizarea acestora de către autoritatea publică teritorială pentru protecţia mediului;*
2. ***realizează măsurile din planurile de menţinere a calităţii aerului*** *şi din planurile de calitate a aerului şi/sau măsurile şi acţiunile din planurile de acţiune pe termen scurt, care intră în responsabilitatea lor, şi asigură fonduri financiare în acest scop.*

***Articolul 56******Planul de menţinere*** *a calităţii aerului* ***se elaborează, după*** *caz,* ***de către consiliul judeţean****, pentru unităţi administrativ-teritoriale aparţinând aceluiaşi judeţ, sau de către Consiliul General al Municipiului Bucureşti, pentru sectoarele municipiului Bucureşti şi* ***se aprobă prin hotărâre a consiliului judeţean****, respectiv prin hotărâre a Consiliului General al Municipiului Bucureşti.**Planul de menţinere a calităţii aerului conţine măsuri pentru păstrarea nivelului poluanţilor sub valorile-limită, respectiv sub valorile-ţintă şi pentru asigurarea celei mai bune calităţi a aerului înconjurător în condiţiile unei dezvoltări durabile.***HG nr. 257/2015***Articolul 31**(1) Planul de menţinere a calităţii aerului* ***reprezintă setul de măsuri*** *pe care titularul/titularii de activitate trebuie să le ia, astfel încât* ***nivelul poluanţilor să se păstreze sub valorile-limită*** *pentru poluanţii dioxid de sulf, dioxid de azot, oxizi de azot, particule în suspensie [PM(10)], benzen, monoxid de carbon, plumb sau valorile-ţintă pentru arsen, cadmiu, nichel benzo(a)piren şi PM(2,5), astfel cum sunt stabilite la lit. B.2 din anexa nr. 3 la lege.**(3) Măsurile din planul de menţinere a calităţii aerului se pot desfăşura* ***pe o perioadă de******maximum 5 ani*** *sau până la trecerea în regimul I de evaluare.**Articolul 32* *(1)* ***Planul de menţinere*** *a calităţii aerului* ***se întocmeşte de comisia tehnică******constituită la nivel judeţean****, din reprezentanţii compartimentelor / serviciilor / direcţiilor tehnice* ***din aparatul propriu al consiliului judeţean*** *şi/sau, după caz, din cadrul Primăriei Generale a Municipiului Bucureşti, numită prin decizie a preşedintelui consiliului judeţean sau prin dispoziţie a primarului municipiului Bucureşti. Reprezentantul compartimentului/serviciului/direcţiei de mediu din cadrul consiliului judeţean sau, după caz, a Primăriei Generale a Municipiului Bucureşti coordonează comisia tehnică.**(2) Din comisia tehnică fac parte şi* ***reprezentanţi ai instituţiilor*** *şi autorităţilor publice locale sau judeţene din domeniul* ***silvicultură, sănătate, transport, agricultură, ordine publică, statistică şi Poliţia Română,*** *operatorii economici şi, dacă este cazul, de la orice alt organism cu responsabilităţi în domeniu, în funcţie de complexitate problemelor estimate.‎**Articolul 33**Planul de menţinere a calităţii aerului* ***poate fi întocmit*** *în regim propriu de către titularul de activitate, respectiv consiliul judeţean sau Primăria Generală a Municipiului Bucureşti* ***ori pe baza unui studiu elaborat de către persoane fizice şi juridice autorizate*** *care deţin certificat de înscriere în Registrul naţional al elaboratorilor de studii pentru protecţia mediului în conformitate cu prevederile Ordinului ministrului mediului nr. 1.026/2009. Certificatul deţinut trebuie să cuprindă înscrierea în Registrul naţional pentru raportul de mediu, raportul privind impactul asupra mediului sau raportul de amplasament.**Articolul‎ 34* *(2) În termen de 10 zile lucrătoare de la comunicarea privind necesitatea elaborării planului ‎de menţinere a calităţii aerului, dar nu mai târziu de 20 de zile lucrătoare de la publicarea ordinului de ‎aprobare a listelor prevăzute la alin (1),* ***comisia tehnică îşi începe activitatea, iar coordonatorul ‎acesteia convoacă membrii şi iniţiază planul de menţinere a calităţii aerului****Articolul 43**În termen de 20 de zile lucrătoare de la consultarea publicului, comisia tehnică definitivează planul de menţinere a calităţii aerului, luând în considerare comentariile şi opiniile justificate exprimate în timpul consultării publicului.**Articolul 44‎**În termen de* ***3 zile lucrătoare*** *de la definitivarea planului de menţinere a calităţii aerului, ‎coordonatorul comisiei* ***tehnice îl transmite spre avizare autorităţii publice teritoriale pentru ‎protecţia mediului şi CECA.‎****Articolul 45‎**‎(1) În termen de maximum* ***30 de zile calendaristice de la avizarea planului******de menţinere*** *a ‎calităţii aerului,* ***coordonatorul comisiei tehnice îl transmite şi supune spre aprobare, după caz, ‎consiliului judeţean*** *sau Consiliului General al Municipiului Bucureşti.‎**‎(2) Hotărârea consiliului judeţean sau a Consiliului General al Municipiului Bucureşti, după caz, se ‎motivează în fapt şi în drept şi trebuie să conţină informaţii cu privire la decizia luată, motivele şi ‎consideraţiile pe care se întemeiază aceasta, procesul de participare a publicului la luarea ‎deciziei, inclusiv modul în care au fost luate în considerare rezultatele consultării publicului, ‎precum şi posibilitatea contestării deciziei la instanţa competentă.”‎*Prezentul **‎P.M.C.A. județul Cluj‎** a fost **Avizat Favorabil** de către Agenția Națională pentru Protecția Mediului și de către Agenția pentru Protecția mediului Cluj,conform Referatului de avizare Nr. 1/3449/LAP/12.09.2024 și Adresei APM Cluj nr. 18840/17.09.2024.Aprobarea acestui document este oportună din următoarele considerente:* **obligativitatea corelării documentelor de planificare** la nivel județean cu documentele de planificare la nivel european și național în vigoare;
* necesitatea creării **cadrului normativ** la nivel județean pentru dezvoltarea ulterioară a programelor și ‎proiectelor care să conducă la menținerea calității aerului înconjurător în condițiile unei dezvoltări durabile a județului Cluj;
* garantarea realizării **măsurilor destinate menținerii** și/sau **îmbunătățirii** calități a aerului înconjurător la nivel județean;
* ‎îndeplinirea obiectivelor viziunii de dezvoltare și amenajare a județului, în mod special a obiectivului strategic nr. 2. ,,Reducerea poluării, a emisiilor de carbon și ‎a impactului la nivel ‎județean al schimbărilor climatice, astfel încât în anul 2030 să nu se ‎înregistreze nicio depășire a ‎pragurilor maxime admise ale poluanților”
 |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** |
| * ***Impactul financiar asupra bugetului judeţului pe termen scurt ( pe anul curent)/lung***

Pentru implementarea ‎P.M.C.A. județul Cluj‎ sunt necesare luarea unor măsuri și ‎acțiuni care să ‎asigure îndeplinirea obiectivelor și atingerea țintelor stabilite, în corelare cu obiectivele de politică ale ‎U.E. și cu obiectivele de dezvoltare sustenabilă. Aceste măsuri și acțiuni cât și termenul de îndeplinire, ‎responsabilii și sursa de finanțare sunt cuprinse în capitolul 6. MĂSURILE SAU PROIECTELE ‎ADOPTATE ÎN VEDEREA MENȚINERII CALITĂȚII AERULUI, Tabelul 6-8: Lista măsurilor privind ‎menținerea calității aerului în județul Cluj (2024-2028). ‎Implementarea măsurilor prevăzute în ‎P.M.C.A. județul Cluj‎ implică un efort investițional estimat la ‎circa 1,5 mld LEI dintre care 55% ar trebui să provină din fonduri europene PNRR, 27% din fonduri ale ‎programului regional PR 2021-2027, 18% din finanțare prin Programul național de investiții „Anghel ‎Saligny”, iar 0,4% din finanțari de la Administrația Fondului pentru Mediu. Cheltuielile considerate ‎neeligibile vor fi asigurate din fonduri proprii ale UAT-urilor, inclusiv din bugetul Județului Cluj. Din ‎totalul investițional estimat 40% este asumat la nivelul Consiliului Județean Cluj prin proiecte depuse ‎spre finanțare, 40% de către UAT Cluj-Napoca, 10% de către UAT Turda și 10% de alte autorităţi ale ‎administrației publice locale, identificate pentru realizarea măsurilor din plan. Distribuţia efortului ‎financiar la un nivel asumat este redată în figura alăturată.‎* **Impactul social** privește grupuri-ţintă sociale afectate și îmbunătăţiri, dezvoltare, eficienţă şi calitate a reţelei de servicii.

Măsurile de menținere a calității aerului în județul Cluj vizează următoarele domenii: infrastructura de transport, rețeaua de distribuție a gazelor naturale, emisii generate de sursele de ardere în special încălzirea rezidențială și instituțională.Prin implementarea ‎P.M.C.A. județul Cluj‎ se asigură atingerea obiectivelor și țintelor asumate atât la nivel european, național, cât și local, privind calitatea aerului încunjurător și protejarea sănătăţii umane, implicit creșterea calității vieții locuitorilor.‎P.M.C.A. județul Cluj‎ a fost supus procedurii de avizare din partea autorităţii publice teritoriale pentru protecţia mediului şi CECA și contribuie la atingerea obiectivelor de calitate a aerului astfel încât nivelul fiecărui poluant să se păstreze sub valorile-limită/valorile-țintă stabilite de Legea nr.104/2011 privind calitatea aerului înconjurător. Totodată, se corelează cu obiectivele Planului de Amenajare a Teritoriului Județului ‎Cluj (P.A.T.J. Cluj) și ale Planului de ‎Acțiune către o Poluare Zero pentru Aer, Apă și Sol (2021), în sinergie cu obiectivele privind economia verde și circulară și de refacere a biodiversității. Conform estimării efectelor implementării măsurilor propuse prin ‎P.M.C.A. județul Cluj‎ s-a ajuns la concluzia că planul corespunde cerințelor ‎și obiectivelor de mediu la nivel local și că în condiţiile respectării măsurilor identificate și asumate pentru a fi realizate, în anul de proiecție 2028 se va asigura menținerea sub valorile limită/ valorile țintă a concentrațiilor tuturor poluanților pentru care există încadrare în regim de gestionare II, fapt care a determinat AVIZAREA ‎P.M.C.A. județul Cluj‎.Măsurile administrative necesare se vor realiza în conformitate cu *CALENDARUL APLICĂRII PLANULUI DE MENȚINERE (MĂSURA, RESPONSABILUL, TERMEN DE REALIZARE, ESTIMARE COSTURI/SURSE DE FINANȚARE ETC.)*, prevăzut în cap. 6.3., Tabelul 6-8: Lista măsurilor privind menținerea calității aerului în județul Cluj (2024-2028) din ‎P.M.C.A. județul Cluj‎. **Conform analizei capacității resurselor umane** rezultă faptul că activitatea de administrare a drumurilor județene, cea de elaborare și implementare a proiectelor, management fonduri europene și de urbanism și amenajarea teritoriului funcționează în cadrul unor direcții ale aparatelor de specialitate.**Conform analizei resurselor tehnice/** patrimoniale pentru implementarea proiectelor și măsurilor din PMCA Cluj, județul Cluj deține un patrimoniu care permite entităților din subordine să furnizeze lucrări și servicii de interes public (de ex. transport urban, întreținere drumuri, spații verzi etc.), fără a fi necesară externalizarea acestora. Un alt avantaj competitiv al CJ Cluj este că poate juca un rol activ în dezvoltarea economică, prin atragerea de investiții private, a sprijinirii antreprenoriatului, cercetării și inovării, prin prisma companiilor proprii de administrare infrastructuri și servicii de afaceri.**Conform analizei resurselor informaționale** pentru implementarea proiectelor și măsurilor din plan, în prezent administrațiile se află în curs de digitalizare a serviciilor publice (de ex. depunere cereri, programări, sesizări, reclamații, solicitări finanțări, plată online de taxe și impozite etc.) și de înființare de ghișee unice.Punerea în aplicare a actului administrativ va avea loc **imediat** după adoptarea acestuia, iar pentru facilitarea implementării sale, există un capitol dedicat cu măsurile necesare eșalonate în timp și cu precizarea actorilor urbani responsabili.  |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| Avizat: arhitect șef  | Claudiu – Daniel SALANȚĂ |  |  |
| Verificat: șef serviciu | Iustinian ORZA |  |  |
| Elaborat: consilier | Raluca HAȚEGAN |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| DUAT | 01.10.2024 |  | Raport intocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| **Numele și prenumele consilierului juridic** | **Semnătura persoanei competente pentru nominalizare** | **Aviz acordat/****Refuz aviz/** **semnătură** |
| Cristina Ilinca |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | normativ | avizat |
|  |  |  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
|  3 |  |  |  |